༄། །ཡང་ཟབ་དཀོན་མཆོག་སྤྱི་འདུས་ཕྲིན་ལས་རྒྱས་སྡེབས་ཀྱི་ཛཔ་བསྐུལ་ཁོལ་ཕྱུང་
བཞུགས་སོ།།
ན་མོ་གུ་རུ་ཝེ། དཀོན་མཆོག་སྤྱི་འདུས་ཀྱི་ཛཔ྄་རྒྱས་པའི་སྐབས་གཙོ་འཁོར་སོ་སོར་ཛཔ྄་བསྐུལ་དམིགས་བསལ་དུ་སྤྲོ་བར་འདོད་ན་ཐོག་མར་ཛཔ྄་ཁང་དབྱེ་བ་ནི། ཕཊ྄་ཛཿ ཞེས་པས། ཡེ་ཤེས་ཀྱི་དཀྱིལ་འཁོར་མདུན་མཁར་དགྱེས་ཉམས་བདེ་སྟོང་རོལ་པས་སྤྲིན་གཏིབས་པ་ལྟར་མཁའ་ཁྱབ་ཏུ་སད་པར་མོས་ལ། རྩ་གསུམ་ལྷ་ཚོགས་སྤྱིར་བསྐུལ་བ་ནི། ཧཱུྃ⁽1729⁾ བསྐུལ་ལོ་བསྐུལ་ལོ་བླ་མ་རིག་འཛིན་ལྷ། །དགོངས་བརྡ་སྙན་བརྒྱུད་མཁའ་འགྲོ་གཏད་རྒྱ་དང་། །སྨོན་ལམ་དབང་བསྐུར་ཤོག་སེར་ཚིག་བརྒྱུད་དེ། །བརྒྱུད་པ་དྲུག་ལྡན་རྩ་བརྒྱུད་བླ་མ་ནི། །དབྱིངས་ནས་ཐུགས་རྗེ་སྒྱུ་མའི་སྐུར་བཞེངས་ལ། །རབ་འབྱམས་ཞིང་ཀུན་འགེངས་པའི་སྤྲུལ་བསྒྱུར་བཅས། །བྱིན་རླབས་དབང་གི་སྤྲིན་ཕུང་གཏིབས་བཞིན་དུ། །ཐུགས་དམ་གནད་ནས་བསྐུལ་ལོ་ཛཔ་སྒྲ་སྒྲོགས། ། བསྐུལ་ལོ་བསྐུལ་ལོ་ཡི་དམ་དཀྱིལ་འཁོར་ལྷ། །གསང་སྔགས་ཕྱི་ནང་རྒྱུད་སྡེ་གོང་འོག་གི །གྲངས་མེད་རྟེན་དང་བརྟེན་པའི་དཀྱིལ་འཁོར་ཆེའི། །ཚོམ་བུར་རོལ་བའི་དག་པ་རབ་འབྱམས་གར། ། བདེ་སྟོང་འདུ་འབྲལ་མེད་པའི་གར་ཉམས་བརྒྱས། །མཁའ་དབྱིངས་དོག་པོར་བགྱིད་པའི་ཆོ་རོལ་བཅས། །དངོས་གྲུབ་རྣམ་གཉིས་གྲུ་ཆར་འཇོ་བཞིན་དུ། །ཐུགས་དམ་གནད་ནས་བསྐུལ་ལོ་ཛཔ྄་སྒྲ་སྒྲོགས། །བསྐུལ་ལོ་བསྐུལ་ལོ་དཔའ་བོ་མཁའ་འགྲོའི་ཚོགས། །གདོད་ནས་རང་བཞིན་ལྷུན་གྱིས་གྲུབ་པ་དང་། །མཁའ་སྤྱོད་ལ་སོགས་གནས་ཡུལ་ཀུན་རྒྱུ་ཞིང་། །འདུ་འབྲལ་མེད་པའི་བདེ་ཆེན་རྡོ་རྗེའི་རོས། །གཅིག་ཏུ་རྣམ་ཀུན་མྱོས་པའི་བརྡ་ཐབས་ཀྱིས། །ས་ལམ་བར་ཆད་ཞི་བའི་གྲོགས་མཛད་ཅིང་། །ཕྲིན་ལས་རྣམ་བཞིའི་གློག་དམར་འཁྱུགས་བཞིན་དུ། །ཐུགས་དམ་གནད་ནས་བསྐུལ་ལོ༴ བསྐུལ་ལོ་བསྐུལ་ལོ་དམ་ཅན་ཆོས་སྲུང་ལྷ། །ཡེ་ཤེས་དབྱིངས་ལས་ལས་དང་འཇིག་རྟེན་ཚུལ། །རྣམ་མང་ཞི་དང་ཁྲོ་ཆགས་གར་ཉམས་བརྒྱས། །རྒྱལ་བསྟན་བསྲུང་དང་གེགས་བྱེད་དཔུང་བསྙིལ་ཞིང་། །རྣལ་འབྱོར་སྒྲུབ་པོ་དུས་ཀུན་སྐྱོང་བ་ཡི། །མི་ཤིགས་ཐུགས་དབུས་རྡོ་རྗེའི་གཡར་དམ་ཅན། །རྣོ་མྱུར་ཕྲིན་ལས་ཐོག་དམར་འབེབས་བཞིན་དུ། །ཐུགས་དམ་གནད་རྩ་གསུམ་རྒྱལ་བ་རབ་འབྱམས་རྒྱ་མཚོའི་སྤྲིན། །ཐུགས་དམ་བསྐུལ་ལོ་གསང་བའི་དཀྱིལ་འཁོར་འདིར། །སྙིང་པོ་རྨད་བྱུང་ཛཔ྄་ཀྱི་ལས་ལ་བཞེངས། །གྲུབ་གཉིས་འདོད་དགུའི་དཔལ་གྱིས་བདག་ལེགས་མཛོད། ། ཁྱད་པར་བྱེ་བྲག་རིགས་འདུས་བླ་མའི་དཀྱིལ་འཁོར་ལྷ་ཚོགས་སོ་སོར་ཛཔ྄་ལ་བསྐུལ་བ་ལས། བླ་མ་ཆོས་སྐུ་ཛཔ྄་བསྐུལ་ནི། ཧཱུྃ⁽1729⁾ ཆོས་དབྱིངས་མཐའ་དབུས་ཕྱོགས་ལྷུང་བྲལ་བའི་ཀློང་། །གསལ་འཚེར་འོད་ལྔའི་ཚོམ་བུ་འཁྱིལ་བའི་ཀློང་། །སྣ་ཚོགས་པད་ཟླ་ཉི་མའི་གདན་སྟེང་དུ། །ངོ་བོ་སྟོང་པ་ཆོས་སྐུའི་བླ་མ་ནི། །སྐུ་གསུམ་ཀུན་འདུས་ངོ་བོ་ཐོད་ཕྲེང་རྩལ། །རང་འོད་ཡེ་ཤེས་མཁའ་འགྲོར་འཁྲིལ་སྦྱོར་རོལ། །ཟུང་འཇུག་ཡན་ལག་ཁ་སྦྱོར་བདུན་ལྡན་རྫོགས། །སྣང་སྟོང་སྐུ་ལ་མཚན་དང་དཔེ་བྱད་འབར། །ཞི་བའི་ཚུལ་དགུ་ཕྲ་ལ་རྟོགས་པར་དཀའ། ། རྣམ་འཕྲུལ་གྲངས་མེད་སྤྲུལ་པ་བསམ་མི་ཁྱབ། །གསུང་ནི་འཕོ་མེད་ཚངས་པའི་དབྱངས་དང་ལྡན། །གྲགས་སྟོང་སྔགས་ཀྱི་ཛཔ྄་སྒྲ་འབྲུག་ལྟར་སྒྲོག །སྣང་སྲིད་གཡོ་ཞིང་སྒྲ་སྐད་སྙིང་པོའི་གདངས། །ཐུགས་ནི་འགྱུར་མེད་རྡོ་རྗེ་སྙིང་པོའི་སྲོག །མི་གཡོ་མཉམ་ཉིད་འཁོར་འདས་ཀུན་ལ་ཁྱབ། །ཤར་གྲོལ་མཐའ་བྲལ་མ་འགགས་ཟང་ཐ་ལེ། །ཨོཾ་གྱིས་སྤྲོས་པས་མི་འགྱུར་སྐུ་དང་ལྡན། །ཨཱཿཡིས་སྤྲོས་པས་མི་འགག་གསུང་དང་ལྡན། །ཧཱུྃ་གིས་སྤྲོས་པས་སྐྱེ་མེད་ཐུགས་དང་ལྡན། །གསུམ་ཀ་དབྱེར་མེད་ཡེ་ཤེས་ཆེན་པོར་རྫོགས། །སྐུ་བཞིའི་བྱིན་རླབས་འཕོ་བའི་དབང་བསྐུར་ཐོབ། །རང་རིག་བླ་མར་རྟོགས་པར་བྱིན་བརླབས་ནས། །སྣང་བ་ཐམས་ཅད་བླ་མའི་དཀྱིལ་འཁོར་རྫོགས། །གྲགས་པ་ཐམས་ཅད་གྲགས་སྟོང་སྔགས་ཀྱི་སྒྲ། །དྲན་རྟོག་ཐམས་ཅད་རང་བྱུང་རང་ཤར་གྲོལ། །ཛཔ྄་ཀྱིས་རྒྱུད་བསྐུལ་རྡོ་རྗེའི་སྐུ་གསུང་ཐུགས། །མ་གསལ་བར་དུ་བསྐྱེད་ཅིང་བཟླས་པར་འབད། །མ་འགྲུབ་བར་དུ་དགོངས་པ་མི་བཏང་ངོ་། ། ཞེས་བསྐུལ་ཞིང་ཛཔ྄་ཀྱི་དམིགས་བཟླས་ལ་འཇུག མཐར་བསྟོད་ཚིག་ནི། ཧཱུྃ⁽1729⁾ རྒྱལ་བ་དཀོན་མཆོག་སྤྱི་འདུས་ལྷ་ཚོགས་གཤེགས། །ཕྱི་ནང་གསང་བའི་ཛཔ྄་བསྙེན་མཆོད་པ་འབུལ། །སྐུ་གསུང་ཐུགས་ཡོན་ཕྲིན་ལས་རྫོགས་ལ་བསྟོད། །ཉམས་ཆག་ཀུན་བཤགས་བྱིན་རླབས་དངོས་གྲུབ་སྩོལ། ། གཙོ་མཆོག་བླ་མ་སྤྲུལ་སྐུ་ཛཔ་བསྐུལ་ནི། ཧཱུྃ⁽1729⁾ ཐུགས་རྗེ་སྣ་ཚོགས་སྣང་བའི་སྒྱུ་འཕྲུལ་ལས། །སྐུ་གསུམ་ལྷུན་གྲུབ་ཡེ་ཤེས་དཀྱིལ་འཁོར་ཆེའི། །ལྟེ་དབུས་མ་ཆགས་པདྨའི་གེ་སར་ལ། །དཀོན་མཆོག་རྩ་གསུམ་རྒྱ་མཚོ་འདུས་པའི་དཔྱིད། །དུས་གསུམ་སངས་རྒྱས་གུ་རུ་པདྨ་འབྱུང་། །རང་བྱུང་སྤྲུལ་སྐུ་ཆེ་བའི་ཡོན་ཏན་རྫོགས། །འཁོར་འདས་ཞིང་ཁྱབ་ཐུགས་རྗེའི་སྤྲུལ་བསྒྱུར་འགྱེད། །སྐུ་ལ་མཚན་དཔེའི་གཟི་བྱིན་ལྷམ་མེ་བ། །
བདེ་སྟོང་དབྱེར་མེད་བདུད་རྩིའི་བཅུད་འཕྲོ་ཞིང་། །གསུང་ནི་མ་འགགས་ཚངས་དབྱངས་དྲུག་ཅུའི་གདངས། །གྲགས་སྟོང་སྐྱེ་མེད་རྡོ་རྗེའི་སྔགས་སྒྲ་སྒྲོག །ཐུགས་ནི་སྒྲོལ་བྱེད་ཡེ་ཤེས་ཆེན་པོའི་སྲོག །གསལ་སྟོང་མི་གཡོ་འཁོར་འདས་ཀུན་ལ་ཁྱབ། །ཨོཾ་གྱིས་སྤྲོས་པས་མི་འགྱུར་སྐུ་དང་ལྡན། །ཨཱཿཡིས་སྤྲོས་པས་མི་འགག་གསུང་དང་ལྡན། །ཧཱུྃ་གིས་སྤྲོས་པས་སྐྱེ་མེད་ཐུགས་དང་ལྡན། །གསུམ་ཀ་དབྱེར་མེད༴ སྐུ་བཞིའི་བྱིན་རླབས༴ རང་རིག་བླ་མར༴ སྣང་བ་ཐམས་ཅད༴ གྲགས་པ་ཐམས་ཅད༴ དྲན་རྟོག་ཐམས་ཅད༴ ཛཔ྄་ཀྱིས་རྒྱུད་བསྐུལ༴ མ་གསལ་བར་དུ༴ མ་འགྲུབ་བར་དུ༴ ཞེས་བསྐུལ་ནས་བླ་མ་སྤྲུལ་སྐུ་ཛཔ྄་དམིགས་བཟླས་སྟོང་ཚིག་བཅས་བྱ། བླ་མ་ལོངས་སྐུ་ཐོད་ཕྲེང་སྡེ་ལྔ་ལས། གུ་རུ་རྡོ་རྗེ་ཐོད་ཕྲེང་རྩལ་གྱི་ཛཔ་བསྐུལ་ནི། ཧཱུྃ⁽1729⁾ རང་བཞིན་ལྷུན་གྲུབ་ཀུན་ཏུ་གསལ་བ་ལས། །སྐུ་གསུམ་ལྷུན་གྲུབ་ཡེ་ཤེས་དཀྱིལ་འཁོར་ཆེའི། །ལྟེ་དབུས་པདྨ་འདབ་བཞི་བརྡལ་བ་ཡི། །ཤར་གྱི་འདབ་མར་པད་ཟླའི་གདན་གྱི་སྟེང་། །ཞེ་སྡང་གནས་དག་མེ་ལོང་ཡེ་ཤེས་དངོས། །བདེ་སྟོང་དབྱེར་མེད་བཛྲ་ཐོད་ཕྲེང་རྩལ། །རང་སྣང་དག་པའི་ཤེས་རབ་གཟུངས་མར་བཅས། །ཡབ་ཡུམ་སྐུ་ནི་བདེ་བའི་རྣམ་འགྱུར་ཅན། །གསུང་ནི་ཨ་ཧཾ་སྒྲ་སྒྲོག་བདེ་དྲོད་འབར། ། ཐུགས་ནི་བདེ་སྟོང་ཡེ་ཤེས་སྲོག་དང་ལྡན།། ཨོཾ་གྱིས་སྤྲོས་པས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་ཐམས་ཅད་ལོངས་སྤྱོད་རྫོགས་སྐུའི་ཞིང་། །ནང་བཅུད་ཐམས་ཅད་བླ་མ་ལོངས་སྐུའི་གར། །གྲགས་པ་ཐམས་ཅད་བཟླས་པ་སྔགས་ཀྱི་གདངས། །ཛཔ྄་ཀྱིས་རྒྱུད་བསྐུལ་མ་གསལ་མ་འགྲུབ་ཞེས་བསྐུལ། བཛྲ་ཐོད་ཕྲེད་རྩལ་གྱི་དམིགས་བཟླས་བདེན་སྨོན་སྟོང་ཚིག་བཅས་བྱ། རཏྣ་ཐོད་ཕྲེང་རྩལ་གྱི་ཛཔ྄་བསྐུལ་ནི། སྭཱཿ རང་བཞིན་ལྷུན་གྲུབ་སྐུ་གསུམ་ལྟེ་དབུས་པདྨ་ལྷོ་ཡི་འདབ་མར་ང་རྒྱལ་གནས་དག་མཉམ་ཉིད་ཡེ་ཤེས་དངོས། །ཚོར་སྟོང་དབྱེར་མེད་རཏྣ་ཐོད་ཕྲེང་རྩལ། །རང་སྣང་དག་པའི་ཡབ་ཡུམ་སྐུ་ནི་གསུང་ནི་ཨ་ཧཾ་ཐུགས་ནི་ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་ནང་བཅུད་གྲགས་པ་ཐམས་ཅད་ཛཔ྄་ཀྱིས་རྒྱུད་མ་གསལ་མ་འགྲུབ་ཞེས་བསྐུལ། རཏྣ་ཐོད་ཕྲེང་གི་དམིགས་བཟླས་བདེན་སྨོན་སྟོང་ཚིག་བཅས་བྱ། པདྨ་ཐོད་ཕྲེང་རྩལ་གྱི་ཛཔ྄་བསྐུལ་ནི། ཨཱཿ རང་བཞིན་ལྷུན་གྲུབ་སྐུ་གསུམ་ལྟེ་དབུས་ནུབ་ཀྱི་འདབ་མར་འདོད་ཆགས་གནས་དག་སོར་རྟོག་ཡེ་ཤེས་ངང་། །གྲགས་སྟོང་དབྱེར་མེད་པདྨ་ཐོད་ཕྲེང་རྩལ། །རང་སྣང་ཡབ་ཡུམ་གསུང་ནི་ཐུགས་ནི་ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་ནང་བཅུད་གྲགས་པ་ཛཔ྄་ཀྱིས་མ་གསལ་མ་འགྲུབ་ཞེས་བསྐུལ་ནས་པདྨ་ཐོད་ཕྲེང་གི་དམིགས་བཟླས་བདེན་སྨོན་སྟོང་ཚིག་བཅས་བྱ། ཀརྨ་ཐོད་ཕྲེང་རྩལ་གྱི་ཛཔ྄་བསྐུལ་ནི། ཧཱཿ རང་བཞིན་སྐུ་གསུམ་ལྟེ་དབུས་བྱང་གི་འདབ་མར་པད་ཉིའི་གདན་སྟེང་དུ། །ཕྲག་དོག་གནས་དག་བྱ་གྲུབ་ཡེ་ཤེས་དངོས། །གསལ་སྟོང་དབྱེར་མེད་ཀརྨ་ཐོད་ཕྲེང་རྩལ། །རང་སྣང་ཡབ་ཡུམ་གསུང་ནི་ཐུགས་ནི་ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་ནང་བཅུད་གྲགས་པ་ཛཔ྄་ཀྱིས་མ་གསལ་མ་འགྲུབ་ཞེས་བསྐུལ་ནས། ཀརྨ་ཐོད་ཕྲེང་གི་དམིགས་བཟླས་བདེན་སྨོན་སྟོང་ཚིག་བཅས་བྱ། བུདྡྷ་ཐོད་ཕྲེང་རྩལ་གྱི་ཛཔ྄་བསྐུལ་ནི། ཨོཾ⁽1729⁾ རང་བཞིན་སྐུ་གསུམ་ལྟེ་དབུས་གཙོ་བོའི་མདུན་གྱི་གེ་སར་ལ། །པདྨ་ཉི་ཟླ་བརྩེགས་པའི་གདན་གཏི་མུག་གནས་དག་ཆོས་དབྱིངས་ཡེ་ཤེས་ངང་། །སྣང་སྟོང་དབྱེར་མེད་བུདྡྷ་ཐོད་ཕྲེང་རྩལ། །རང་སྣང་ཡབ་ཡུམ་གསུང་ནི་ཐུགས་ནི་ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་ནང་བཅུད་གྲགས་པ་ཛཔ྄་མ་གསལ་མ་འགྲུབ་ཞེས་བསྐུལ་ནས། བུདྡྷ་ཐོད་ཕྲེང་གི་དམིགས་བཟླས་བདེན་སྨོན་སྟོང་ཚིག་བཅས་བྱ། སྤྲུལ་པའི་གུ་རུ་རིགས་དྲུག་གི་ཛཔ྄་བསྐུལ་ནི། ཧཱུྃ⁽1729⁾ ཐུགས་རྗེ་སྣ་ཚོགས་ཀུན་ཏུ་སྣང་བ་ལས། །སྐུ་གསུམ་བང་རིམ་ཕྱོགས་ཀྱི་པད་ཟླ་ཉི་གདན་སྟེང་། །ཉོན་མོངས་དྲུག་འཇོམས་ཕ་རོལ་ཕྱིན་དྲུག་དངོས། །ལྷ་རྣམས་འདུལ་མཛད་གུ་རུ་སྲིད་ཐུབ་འཛིན། །ལྷ་མིན་དོན་མཛད་གུ་རུ་རྣམ་པར་རྒྱལ། །མི་རྣམས་འདུལ་མཛད་གུ་རུ་པདྨ་འབྱུང་། །བྱོལ་སོང་འདུལ་མཛད་གུ་རུ་སེང་རབ་བརྟན། །ཡི་དྭགས་འདུལ་མཛད་གུ་རུ་རྣམ་སྣང་བྱེད། །དམྱལ་བ་འདུལ་མཛད་གུ་རུ་རྣམ་པར་གནོན། །འགྲོ་འདུལ་བླ་མ་རིག་འཛིན་ལྷ་ཚོགས་ནི། །སྣ་ཚོགས་སྤྲུལ་པ་ཉི་ཟེར་རྡུལ་བཞིན་སྤྲོ། །བརྗིད་པའི་སྐུ་ལ་རྒྱན་ནི་སྣ་ཚོགས་མཛེས། །སྙན་པའི་གསུང་དབྱངས་རང་རང་སྐད་དུ་སྟོན། །འོད་གསལ་ཐུགས་རྗེའི་ཡེ་ཤེས་རྒྱུན་ཆད་མེད།། ཨོཾ་གྱིས་ཨཱཿཡིས་་ཧཱུྃ་གིས་་གསུམ་ཀ༴ ཕྱི་སྣོད་དག་པ་པདྨ་འོད་ཀྱི་ཞིང་། །ནང་བཅུད་ཐམས་ཅད་བླ་མ་རིག་འཛིན་ལྷ། །སྒྲ་སྐད་ཐམས་ཅད་སྔགས་ཀྱི་རང་སྒྲ་འུར། །དྲན་རྟོག་ཐམས་ཅད་རང་བྱུང་རང་ཤར་གྲོལ། །ཛཔ྄་ཀྱིས་མ་གསལ་མ་འགྲུབ་ཞེས་བསྐུལ་ནས་རིགས་དྲུག་གུ་རུའི་དམིགས་བཟླས་སྟོང་ཚིག་བཅས་བྱ། རྣམ་རོལ་སྤྲུལ་པའི་མཚན་བརྒྱད་ཀྱི་ཛཔ྄་བསྐུལ་ནི། ཧཱུྃ⁽1729⁾ ཐུགས་རྗེ་སྣ་ཚོགས་སྒྱུ་མར་རོལ་པའི་གར། །སྐུ་གསུམ་བང་རིམ་རིན་ཆེན་ཟུར་བརྒྱད་བརྡལ་བའི་སྟེང་། །རིགས་མཐུན་པད་ཟླ་ཉི་མ་དར་འབོལ་ཁར། །ཚོགས་བརྒྱད་ཡུལ་བརྒྱད་གནས་སུ་དག་པའི་མདངས། །འཆི་མེད་སྐུ་བརྙེས་རིག་འཛིན་པདྨ་འབྱུང་།། ཡོན་ཏན་རབ་རྫོགས་པདྨ་སམྦྷ་ཝ། །ཤེས་བྱ་ཀུན་གཟིགས་བློ་ལྡན་མཆོག་སྲེད་རྩལ། །ཁམས་གསུམ་དབང་སྒྱུར་པདྨ་རྒྱལ་པོའི་ཞབས། །གདུལ་བྱའི་འགྲོ་འདུལ་ཉི་མ་འོད་ཟེར་མཚན།། བདུད་བཞིའི་གཡུལ་འཇོམས་ཤཱཀྱ་སེངྒེར་གྲགས། །མུ་སྟེགས་དམ་སྲི་ཀུན་འཇོམས་སེངྒེ་སྒྲ། །དྲེགས་པ་ཚར་གཅོད་རྡོ་རྗེ་གྲོ་བོ་ལོད། །འགྲོ་འདུལ་སྤྲུལ་པའི་རྣམ་རོལ་མཚན་མཆོག་བརྒྱད། །རང་འདྲའི་སྤྲུལ་པའི་རོལ་གར་གྲངས་མེད་བཅས། །བརྗིད་པའི་སྐུ་ལ་སྣ་ཚོགས་རྒྱན་གྱིས་སྤྲས། །སྙན་པའི་གསུང་དབྱངས་གང་འདུལ་ཆོས་སྒྲ་སྒྲོག །འོད་གསལ་ཐུགས་མཆོག་ཡེ་ཤེས་རྒྱུན་མི་ཆད། །ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་་ཕྱི་སྣོད་དག་པ་པདྨ་འོད་ནང་བཅུད་ཐམས་ཅད་བླ་མ་རིག་འཛིན་ལྷ། །སྒྲ་སྐད་ཐམས་ཅད་སྔགས་ཀྱི་རང་སྒྲ་འུར། །དྲན་རྟོག་ཐམས་ཅད་རང་བྱུང་རང་ཤར་གྲོལ། །ཛཔ྄་ཀྱིས་མ་གསལ་མ་འགྲུབ་ཞེས་བསྐུལ་ཞིང་། དམིགས་པ་དང་བཅས་མཚན་བརྒྱད་སོ་སོའི་ཛཔ྄་བཟླས་སྟོང་ཚིག་བྱ། ཕྱི་འཁོར་དཔའ་བོ་མཁའ་འགྲོའི་ཛཔ྄་བསྐུལ་ནི། ཧཱུྃ⁽1729⁾ ཐུགས་རྗེ་སྣ་ཚོགས་སྒྱུ་མར་རོལ་པའི་གར། །སྐུ་གསུམ༴ བང་རིམ་ཕྱི་སྐོར་པད་འདབ་བཅུ་དྲུག་ལ། །ཚད་མེད་བཞི་དངོས་ཕྲིན་ལས་རྣམ་བཞིའི་བདག །རྡོ་རྗེ་རིན་ཆེན་པདྨ་ལས་རིགས་ཀྱི། །དཔའ་བོ་མཁའ་འགྲོ་གིང་དང་ཤུགས་འགྲོ་རྣམས། །ཡབ་ཡུམ་བདེ་ཆེན་ཉམས་བརྒྱར་འབར་བའི་གར། །གྲངས་མེད་སྤྲུལ་པའི་ཕྲེང་བ་སྤྲོ་བཞིན་དུ། །སྣ་ཚོགས་སྐུ་ལ་རིན་ཆེན་རྒྱན་གྱིས་མཛེས། །མ་འགགས་བརྡ་ཡི་སྣང་གླུ་དི་རི་རི། །བདེ་སྟོང་ཡེ་ཤེས་དགོངས་པ་བཀྲ་ལམ་མེ། ཨོཾ་གྱིས་ཨཱཿཡིས་ཧཱུྃ་གིས་གསུམ་ཀ་ཕྱི་སྣོད་དག་པ་པདྨ་འོད་ཀྱི་ཞིང་། །ནང་བཅུད་ཐམས་ཅད་དཔའ་བོ་མཁའ